28. märts 2023 nr

**Mulgi Vallavolikogu 19.05.2022 määruse nr 9 „Toimetulekutoetuse määramisel aluseks võetavate eluasemekulude piirmäärade kehtestamine“ muutmine**

Määrus kehtestatakse kohaliku omavalitsuse korralduse seaduse § 22 lõike 2 alusel ja sotsiaalhoolekande seaduse § 133 lõike 6 alusel.

 **§ 1. 19.05.2022 määruse nr 9 „Toimetulekutoetuse määramisel aluseks võetavate eluasemekulude piirmäärade kehtestamine“ muutmine**

Mulgi Vallavolikogu 19. mai 2022. a määruses nr 9 “Toimetulekutoetuse määramisel aluseks võetavate eluasemekulude piirmäärade kehtestamine ” paragrahvi 3 lõiget 1 muudetakse järgmiselt:

1. punkti 1 muudetakse ja sõnastatakse järgmiselt:

“1) üür 12 eurot ruutmeetri kohta kuus;“;

1. punkti 3 muudetakse ja sõnastatakse järgmiselt:

„3) korterelamu renoveerimiseks võetud laenu tagasimakse kuni 5 eurot ruutmeetri kohta kuus;“;

1. punkti 6 muudetakse ja sõnastatakse järgmiselt:

„6) kütteks tarbitud soojusenergia või kütuse maksumus:
kaugküttega eluruumis 14 eurot ruutmeetri kohta kuus;
kaugkütteta eluruumis 14 eurot ruutmeetri kohta kuus, kuid mitte rohkem kui 1200 eurot kalendriaastas;
elektriküttega eluruumis 10 eurot ruutmeetri kohta kuu;“;

1. punkti 7 muudetakse ja sõnastatakse järgmiselt:

„7) elektrienergia tarbimisega seotud kulu kuni 70 eurot üksi elava inimese või perekonna esimese liikme kohta kuus, perekonna iga järgneva liikme kohta kuni 45 eurot kuus;“;

1. punkti 8 muudetakse ja sõnastatakse järgmiselt:

„8) majapidamisgaasi maksumus kuni 10 eurot üksi elava inimese või perekonna esimese liikme kohta kuus, perekonna iga järgneva liikme kohta kuni 7 eurot kuus;“.

**§ 2. Määruse rakendamine**

Määrus jõustub kolmandal päeval pärast Riigi Teatajas avaldamist.

Arvo Maling

Volikogu esimees